Document ID: 32012D0450

KOMISSION TÄYTÄNTÖÖNPANOPÄÄTÖS,
annettu 27 päivänä heinäkuuta 2012,
päätöksen 2009/821/EY muuttamisesta rajatarkastusasemien luettelon osalta
(tiedoksiannettu numerolla C(2012) 5187)
(ETA:n kannalta merkityksellinen teksti)
(2012/450/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 1 ja 3 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 6 artiklan 4 kohdan toisen alakohdan toisen virkkeen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 6 artiklan 2 kohdan,
sekä katsoo seuraavaa:
(1)
Hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä 28 päivänä syyskuuta 2009 tehdyssä komission päätöksessä 2009/821/EY (4) vahvistetaan luettelo direktiivien 91/496/ETY ja 97/78/EY mukaan hyväksytyistä rajatarkastusasemista. Luettelo on kyseisen päätöksen liitteessä I.
(2)
Tšekiltä, Saksalta, Espanjalta, Italialta, Portugalilta ja Yhdistyneeltä kuningaskunnalta saadun ilmoituksen perusteella kyseisten jäsenvaltioiden rajatarkastusasemia koskevia kohtia päätöksen 2009/821/EY liitteessä I olevassa luettelossa olisi muutettava.
(3)
Komission tarkastusyksikön (elintarvike- ja eläinlääkintätoimisto) tekemistä tarkastuksista saatujen tyydyttävien tulosten perusteella olisi lisättävä uudet rajatarkastusasemat Saksan osalta Jade-Weser-Port Wilhelmshavenissa, Latvian osalta Riikan lentoasemalla ja Yhdistyneen kuningaskunnan osalta Edinburghin lentoasemalla päätöksen 2009/821/EY liitteessä I olevaan luetteloon kyseisten jäsenvaltioiden kohdalle.
(4)
Lisäksi Italia on ilmoittanut, että Milano-Linaten lentoasemalla olevan rajatarkastusaseman hyväksyntä olisi peruutettava väliaikaisesti ja että Torino-Casellen rajatarkastusaseman hyväksynnän väliaikainen peruuttaminen olisi kumottava. Sen vuoksi kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
(5)
Latvia on myös ilmoittanut, että Patarniekin rajatarkastusaseman hyväksyntä olisi peruutettava väliaikaisesti ja että kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
(6)
Sen vuoksi päätöstä 2009/821/EY olisi muutettava.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2009/821/EY liite I tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä heinäkuuta 2012.

Labels: 3
18
6